kardosdrur/scandi-wiki huggingface dataset:
De danske årsmøder i Sydslesvig

De danske årsmøder i Sydslesvig er navnet på en festweekend, som det danske mindretal i Sydslesvig står for, og som afholdes hvert år i maj eller juni. Årsmøderne består af en række kulturelle arrangementer med taler, musik, debat og udstillinger i hele landsdelen. Om søndagen er der tre store friluftsmøder i Flensborg, Slesvig by og på vestkysten, som har karakter af store folkefester. I 2016 deltog cirka 16.000 personer i årsmøderne.

Formålet med årsmøderne er at markere folkegruppens fællesskab og forbindelsen med Danmark og det øvrige Norden. Hvert år er der en årsmødeplakat, der reklamerer for årsmøderne og angiver årets tema i tekst og motiv. Det er traditionen, at statsministeren sender en hilsen til årsmøderne via radioen. Den danske regering er repræsenteret ved stævnerne med et antal ministre og undertiden med statsministeren selv. Dertil kommer repræsentanter fra folketingspartierne, fra Nordisk Råd, fra den slesvig-holstenske landdag, delstatsregeringen og kommunerne. Der er også udveksling af hilsener med kongehuset. Af historisk betydning er Poul Nyrup Rasmussens udtalelse på mødepladsen i Flensborg i 1999 Så længe I holder fast i os, holder vi fast i jer! i forlængelse af Niels Neergaards ord fra 1920 De skal ikke blive glemt!.

Traditionen tro er der i Flensborg hvert år optog fra Nørretorvet via Tosbygade til Frueskovens Idrætspark, hvor der er offentligt friluftsmøde med musik og festtaler. Om aftenen afsluttes årsmøderne med FDF-orkestrenes koncert på Søndertorv. I Slesvig by er der samme dag optog fra Slesvighus til det danske gymnasium på Friheden.

Årsmøderne har rødder i 1800-tallets folkemøder på Himmelbjerget og Skamlingsbanken. Det første danske årsmøde i Sydslesvig blev holdt 1921 på Blæsbjerg i Flensborg. De dansk-sydslesvigske møder samlede i 1920erne cirka 5-6.000 deltagere 

I 2020 blev årsmøderne på grund af coronakrisen aflyst. Det er for første gang siden 2. verdenskrig, at årsmøderne måtte aflyes. Beslutningen kom, efter at også Folkemødet på Bornholm blev aflyst.

Litteratur 
 Historisk samfund for Sønderjylland: Sønderjylland A-Å, Aabenraa 2011, side 419,

Eksterne henvisninger 

 Sydslesvigsk Forening: De danske årsmøder i Sydslesvig 
 Årsmødernes historie

Noter 

Sydslesvig
Begivenheder i Sønderjylland (på tværs af landegrænser)
Forum (flertydig)

Forum har flere betydninger:

 Forum − torv, plads
 Forumteater - et skuespil der danner udgangspunkt for en debat og interaktion med forummet (publikum)
 Forum København − en bygning i København
 Forum Station − en metrostation placeret i tilknytning til bygningen
 Forum Horsens − en indendørs arena i Horsens
 Forum.dk − en dansk hjemmeside
 Debatforum
 Forum (Bryndum Sogn) − en bebyggelse nær Esbjerg
 Rosinante & Co − et forlag også kendt under navnet Forum
 CASA Arena Horsens − et stadion også kendt under navnet Forum Horsens Stadion
 Forum Pacis − et kejserforum i Rom
 Forumlund − en landsby mellem Esbjerg og Varde

Fora er en bøjningsform af forum:
 Fora (oplysningsforbund) - et oplysningsforbund.
Vive-Hadsund Pastorat

Vive-Hadsund Pastorat er et himmerlandsk pastorat i Hadsund Provsti (Aalborg Stift), som består af følgendesogn:
 Vive-Hadsund Sogn

I pastoratet er der to kirker
 Hadsund Kirke
 Vive Kirke

Vive-Hadsund Pastorat opstod efter Kommunal- og provstireformen i 2007, ved sammenlægning af Hadsund Pastorat og Vive Pastorat.

Kilder 

Vive-Hadsund Pastorats hjemmeside

Pastorater i Aalborg Stift
Best Days (Greatest & Live)

Best Days (Greatest & Live) er et opsamlingsalbum af den danske rockgruppe Carpark North. Dobbeltalbummet blev udgivet den 1. november 2010 på Copenhagen Records. Den første CD indeholder sange fra de tre Carpark North-album, Carpark North (2003), All Things to All People (2005), og Grateful (2008). Desuden indeholder albummet de to nye numre "Burn It" og "Everything Starts Again", der blev udgivet som singler i henholdsvis 2010 og 2011. Den anden CD er et livealbum med indspilninger fra Grøn Koncert-turnéen i 2010. Albummet indeholder også fire numre fra bandet internationale debutalbum, Lost (2010).

Spor

Hitlister og certificeringer

Ugentlige hitlister

Årslister

Certificeringer

Kilder 

Carpark North-album
Opsamlingsalbum fra 2010
Comorerne ved sommer-OL 2012

Comorerne deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Senegal ved sommer-OL 2012

Senegal deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Seychellerne ved sommer-OL 2012

Seychellerne deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
George Armitstead

George Armitstead (født 27. oktober 1847 i Riga, Russiske Kejserrige, død 17. november 1912 sammesteds) var en ingeniør, iværksætter og Rigas fjerde borgmester.

George Armitstead blev født ind i en britisk handelsfamilie i Riga, som i dag er hovedstaden i Letland, og på det tidspunkt lå i Det Russiske Kejserrige. Armitstead dimiterede 1869 fra Rigas Polytekniske Institut med udmærkelse, og var en af grundlæggerne af broderskabet Fraternitas Baltica. Han udvidede sin viden ved universiteterne i Zürich og Oxford. Senere virkede han som ingeniør i Rusland. Han returnerede siden til Riga, hvor hans familie ejede mange boliger og fabrikker, og han blev en vigtig person i Rigas sociale liv.

Den 7. maj 1901 blev  George Armitstead valgt som Rigas borgmester af Rigas Byråd. Han stod blandt andet for byens hurtige udvikling, og var initiativtager til opførelsen af mange af bygningerne i Rigas, heraf 13 skoler, tre hospitaler, biblioteker og Riga Zoo.

Eksterne henvisninger 
 Artikel om Rigas borgmestre  

Borgmestre i Riga
Dolomit

Dolomit henviser til flere artikler:

 Dolomit (mineral) – mineral i carbonatgruppen.
 Dolomit (bjergart) – sedimentær bjergart, hvori dolomit er det dominerende mineral.
 Dolomitterne – bjergkæde i det nordlige Italien, der for en stor del består af bjergarten dolomit.
Fiji ved sommer-OL 2012

Fiji deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Frank Stoker

Frank Owen Stoker (29. maj 1867 i Dublin - 8. januar 1939 i Dublin) var en irsk tennis- og rugby union-spiller. Han er den eneste rugbylandsholdsspiller, der også har vundet en Wimbledon-titel.

Stoker blev irsk mester i tennis (herredouble) i 1890, 1891 og 1893-95. I 1890 og 1893 vandt sammen med Joshua Pim herredouble-titlen i Wimbledon. Han blev rangeret som nr. 7 i verden i 1892 af Karoly Mazak.

Frank Stoker spillede fem landskampe for Irlands rugby union-landshold i perioden 1886-91.

Kilder / eksterne henvisninger 
 Ireland's Greatest All -Round Sportsman?
 Cotton, Fran (Ed.) (1984) The Book of Rugby Disasters & Bizarre Records (Compiled by Chris Rhys. London. Century Publishing.  )

 

Tennisspillere fra Storbritannien
Tennisspillere fra Irland
Rugbyspillere
Vindere af Wimbledon
Richie Havens

Richard Pierce "Richie" Havens (21. januar 1941 - 22. april 2013) var en amerikansk folkemusiksanger og -guitarist. Han var kendt for sit intense og meget rytmebaserede guitarspil (ofte med åben guitarstemning), sine soulfyldte fortolkninger af pop- og folkesange samt for at have åbnet Woodstockfestivalen i 1969.

Noter 

Folkemusikere fra USA
Guitarister fra USA
Helligtrekongers Kirke

Helligtrekongers Kirke er en kirke i Vallensbæk Landsby. Den blev opført 2011-2012 og ligger lige overfor Vallensbæk Kirke.

Eksterne kilder og henvisninger 

 Helligtrekongers Kirke hos KortTilKirken.dk

Kirker i Vallensbæk Kommune
Kirker i Københavns Stift
Vallensbæk Landsby
Etableret i 2012
Star Trek Into Darkness

Star Trek Into Darkness er en amerikansk science fiction spillefilm. Det er den 12. Star Trek spillefilm og efterfølgeren til filmen Star Trek fra 2009. Den er instrueret af J. J. Abrams og baseret på tv-serien med samme navn. Filmen havde premiere i USA den 15. maj 2013. I Danmark havde den premiere den 6. juni 2013.

Medvirkende 
Chris Pine, Zachary Quinto, Karl Urban, Zoe Saldana, Anton Yelchin, Simon Pegg, John Cho, og Bruce Greenwood vil spille samme roller som i den forrige film, mens nye skuespillere er Benedict Cumberbatch, Peter Weller og Alice Eve.

Handling 

Rumskibet USS Enterprise er på en mission til planeten Nibiru der har en primitiv civilisation. Da Spock er nede i en vulkan på planeten og kommer i livsfare vælger kaptajn James T. Kirk at redde ham, men afslører samtidig rumskibet for de primitive hvilket er en klar overtrædelse af Stjerneflådens regler (Prime Directive). Kirk bliver derfor degraderet men admiral Christopher Pike hjælper Kirk og gør ham til næstkommanderende på Enterprise og Spork skal gøre tjeneste på et andet rumskib.

Et hemmeligt Section 31 anlæg i London bliver bombet. Kirk og Pike er til at møde om hvordan man skal fange den skyldige, en tidligere stjerneflåde agent John Harrison.

Referencer

Eksterne henvisninger 

 De nye films officielle website.
 

Into Darkness
Amerikanske film fra 2013
Science fiction-film fra USA
Fluoxetin

Fluoxetin (handelsnavn Fontex®) er et antidepressivum af SSRI-typen. Fluoxetin blev først syntetiseret i 1970'erne af lægemiddelvirksomheden Eli Lilly og kom på markedet i USA i 1987 under handelsnavnet Prozac. Fluoxetin var dermed et af de første SSRI-lægemidler.

Fluoxetin anvendes primært til behandling af depression, obsessiv-kompulsiv tilstand (OCD) og bulimi.

Patentet på fluoxetin udløb i 2001 og der findes nu mange generiske præparater med lægemidlet.

Eksterne henvisninger 
 Præparatside om Fontex®  på Pro.medicin.dk.

Antidepressiva
Wimbledon-mesterskaberne 1891

Wimbledon-mesterskaberne 1891 var den 15. udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien, og blev afviklet i perioden 29. juni - 9. juli 1891.

I herresingle vandt Wilfred Baddeley efter sejr over Joshua Pim på 6-4, 1-6, 7-5, 6-0. Baddeley vandt også herredoublerækken, hvor han sammen med Herbert Baddeley besejrede de forsvarende mestre Joshua Pim og Frank Stoker med 6-1, 6-3, 1-6, 6-2. I damesingle vandt Lottie Dod med 6-2, 6-1 over Blanche Bingley Hillyard.

Resultater

Herresingle 

Turneringen havde deltagelse af 22 spillere. Mesterskabet skulle egentlig have været afgjort i udfordringsrunden, hvor den forsvarende mester, Willoughby Hamilton, skulle have mødt vinderen af all comers-turneringen, men Willoughby Hamilton forsvarede ikke sin titel. Derfor gik mesterskabet til vinderen af all comers-turneringen, Wilfred Baddeley, som i finalen besejrede Joshua Pim med 6-4, 1-6, 7-5, 6-0. Dermed vandt Wilfred Baddeley den første af sine tre Wimbledon-titler i herresingle.

Alle kampe blev spillet bedst af fem sæt, der skulle vindes med mindst to overskydende partier.

Udfordringsrunden 

I "udfordringsrunden" vandt vinderen af All comers-turneringen, Wilfred Baddeley, over den forsvarende mester, Willoughby Hamilton, på walkover.

All comers-turneringen

Damesingle 

Damesingleturneringen havde deltagelse af ni spillere, og alle kampene blev spillet bedst af tre sæt, der skulle vindes med mindst to overskydende partier. Turneringen blev vundet af Lottie Dod, der vandt all comers-turneringen efter finalesejr på 6-2, 6-1 over Blanche Bingley Hillyard, og som vandt udfordringsrunden på walkover, eftersom den den forsvarende mester, Lena Rice, ikke forsvarede titlen. Dermed vandt Lottie Dod den tredje af sine fem Wimbledon-titler i damesingle.

Udfordringsrunden

All comers-turneringen

Herredouble 

Tvillingebrødrene Wilfred og Herbert Baddeley vandt herredoubletitlen ved at besejre de forsvarende mestre, irerne Joshua Pim og Frank Stoker, med 6-0, 7-5, 6-4. Dermed vandt brødrene den første af deres fire herredoubletitler i Wimbledon – de tre andre titler blev vundet tre år i træk fra 1894 til 1896.

Kilder / eksterne henvisninger 
 The Championships, Wimbledon 
 Tennis Archives - Wimbledon 1891 
 ScoreShelf.com - Wimbledon 1891

1891
Sport i 1891
Georgiske alfabeter

Georgiske alfabeter benyttes til at skrive georgisk og bruges nu også til de andre kartvelske sprog. Der findes tre udgaver, der hedder asomtavruli, nuskhuri og mkhedruli. Deres bogstaver har forskellige udseende, men er ækvivalente og har de samme navne og alfabetiske rækkefølger. Der skelnes ikke mellem store og små bogstaver. Alle tre former bruges stadig i begrænset omfang, bl.a. i den georgiske ortodokse kirke, men mkhedruli (მხედრული) er i dag det normale alfabet for georgisk.

Alfabeterne havde oprindeligt 38 bogstaver. Georgisk skrives nu med 33 bogstaver, idet fem af bogstaverne ikke længere bruges. Vokalerne udtales altid ens, og hvis de står sammen, skal de udtales hver for sig, eller hvis det er to ens, forlænger det den foregående vokal. Der er fem vokaler og 28 konsonanter, som alle udtales forskelligt. Der findes både aspirerede- og ejektive konsonanter. Der er ejektive konsonanter af: k, p, t, q, ts og ch. Der er dog ikke nogen aspireret konsonant af q. De ejektive konsonanter skrives fonetisk k', p', t', q', ts' og ch'.

Mingrelsk bruger 36 bogstaver: De 33 georgiske bogstaver, et af de forældede georgiske bogstaver, og to bogstaver som er specielle for mingrelsk og svanetisk. Lazisk bruger 35 bogstaver: De 33 georgiske bogstaver, det samme ene forældede georgiske bogstav og et bogstav fra det græske alfabet. Det fjerde kartvelske sprog, svanetisk, skrives normalt ikke, men hvis det skrives, bruges det mingrelske alfabet med endnu et ekstra forældet georgisk bogstav, og evt. med ekstra diakritiske tegn for dets vokaler.

Skrifter
Asomtavruli – første georgiske skrift
Nuskhuri – andet georgiske skrift
Mkhedruli – tredje georgiske skrift

Asomtavruli

Nuskhuri

Mkhedruli

Bemærkning 
 
−	
Afhængigt af din browser og/eller dens indstillinger, kan det ske at alfabeterne ikke vises korrekt.
Alfabeter
Sprog i Georgien
Kartvelske sprog
Dolomit (mineral)

Dolomit (bitterspat) er et karbonatmineral med den kemiske formel . De trigonale dolomit-krystaller har en hårdhed på 3½–4 på Mohs' skala, og en massefylde på ca. 2,9 g/cm3. Dolomit skelnes fra calcit ved at kold syre har svært ved at opløse det.

Dolomit dannes ofte ved metasomatose af karbonater, hvor magnesium-ioner i havvand eller grundvand replacerer noget af calciummet. Primær dolomit dannes i hydrotermale miljøer. Dolomit er mere massiv end calcit, så dolomitisering efterlader hulrum, der forøger porøsiteten og permeabiliteten af den kalkbjergart dolomitten er i. Selv ved dedolomitisering vil pseudomorfer bevare porøsiteten.

Varieteten kutnahorit  er et sjældent mineral, med mangan i stedet for magnesium som divalente kationer.

Mineralet ankerit  indgår ofte i dolomitkrystalgitteret som blandinger.

Dolomit blev i 1791 opkaldt efter den franske mineralog Déodat de Dolomieu (1750-1801).

Eksterne henvisninger

Kilder 

 Side 192-195 i Ole Johnsen:Mineralernes verden, 2000, Gad, 
 Side "94" i The Macdonald Encyclopedia of Rocks and Minerals, 1993, Little, Brown and Company Limited, 
 Side 415-417 i Cornelis Klein, Cornelius S. Hurlbut, Jr: Manual of Mineralogy, 21st edition, 1993, John Wiley & Sons, 

Karbonater
Dolomit (bjergart)

Dolomit er en kalkbjergart, hvor over 50 % (vægtmæssigt, eller areal i tyndslib) består af mineralet dolomit () - navnet bruges både om en bjergart og et mineral.

Dolomit dannes ved dolomitisering af kalksten og mergel (kalkholdigt sediment), hvor magnesium-ioner i havvand eller grundvand substituerer noget af calciummet. Dolomitisering af kalksten forøger porøsiteten, hvilket forbedrer dolomit som reservoirbjergart i olieefterforskningsregi. Dolomit kan findes som evaporitlag i inddampningscykler, hvor de træder frem, fordi de er mere erosionsbestandige end almindelig kalksten.

Dolomit er mere udbredt i prækambriske lag, hvilket gav anledning til "dolomitproblemet". Enten havde havvandet en anden sammensætning, så mineralet dolomit blev udfældet direkte, eller nemmere replacerede  - eller også har de bare haft længere tid til at dolomitisere.

Dolomitisering kan ødelægge fossiler i kalksten, men højmagnesiumsfossiler som pighuder er mindre påvirket. Metamorfoseret dolomit genkendes som marmor med et højt magnesiumindhold (dolomitmarmor).

Eksterne henvisninger

Kilder 

 Side "340" i The Macdonald Encyclopedia of Rocks and Minerals, 1993, Little, Brown and Company Limited, 
 Side 171 i Erik Schou Jensen: Sten i Farver, 2005, Politikens Forlag, 
 Side 132-148 i A.E. Adams et al: A Colour Atlas of Carbonate Sediments and Rocks under the Microscope, 1998, Mansion Publishing, 

Sedimentære bjergarter
Dolomitterne
Den naturlige indstilling

Den naturlige indstilling er en fællesbetegnelse for de metafysiske og erkendelsesteoretiske grundantagelser som vi går rundt med til daglig, men som vi ikke har radikalt begrundet. Det er forudsætninger der allerede ukritisk er til stede, når vi begrunder noget. 

Beskrevet på en anden måde er det de dogmatiske fordomme og forudindtagede opfattelser som vi alle bærer med os, når vi tænker over verden. Disse er ikke kommet gennem en tilegnelse (f.eks. gennem hvad kulturen eller arven har lært os) men er forudindtagelser som vi alle besidder fra begyndelsen.

Begrebets oprindelse 
Filosoffen Edmund Husserl kaldte dette for den naturlige indstilling, da han mente, at det allerede var til stede i vores før-filosofiske liv, og derved ikke var noget vi havde tillært os, men noget som vi alle aktivt må vende os væk fra gennem grundlæggende filosofisk analyse. Den metode Husserl udviklede for at komme udenom den naturlige indstilling blev kaldt epochéen.

Se også 
 Transcendental fænomenologi
 Edmund Husserl
 Erkendelsesteori

Filosofi
Fænomenologi
Thomas Bangalter

Thomas Bangalter (født 3. januar 1975) er en fransk musiker, producer og komponist. Han er bedre kendt som den ene halvdel af duoen Daft Punk.

Eksterne henvisninger 
 

Musikere fra Frankrig
Punkmusikere
Daft Punk
Awake (Dream Theater-album)

Awake er det tredje studiealbum udgivet af det amerikanske progressive metal-band, Dream Theater. Det blev udgivet i 1994 af pladeselskabet East West Records, og indspillet i Los Angeles. Under indspilninger forlod keyboardisten Kevin Moore bandet, og blev efterfølgende erstattet af Derek Sherinian.

Der blev udgivet tre singler fra albummet: "Lie", "Caught In A Web" og "Silent Man", men ingen af dem fik lige så bred succes som stor-hittet fra "Images And Words": "Pull Me Under".

Numre

Medlemmer 
James LaBrie – vokalist
John Petrucci – guitarist
Kevin Moore – keyboard og vokal på "Space-Dye Vest"
John Myung – bassist
Mike Portnoy – trommer og baggrundsvokal på "The Mirror"

Dream Theater-album
Album fra 1994
Khosrau 2.

Khosrau 2. (også kendt som Khosrow 2., Chosroes 2., eller Xosrov 2. (persisk: خسرو پرویز), var konge af Sassanideriget, hans regeringstid varede fra 590 til 628. Han var søn af Hormizd 4. og barnebarn af Khosrau 1.. Han var den sidste Sassanid konge der havde en lang regeringstid før den islamiske erobring af Persien, som begyndte fem år efter hans henrettelse. I starten af hans regeringstid mistede han sin trone, fik den tilbage et år efter med romersk hjælp, og et årti senere, gik efter at efterligne det Achæmenidiske dynasti, med at erobre mange Byzantinske provinser i Mellemøsten, en stor del af hans regeringstid blev brugt i krige imod the Byzantinske Rige og kampe mod usurpatorer såsom Bahram Chobin og Vistahm.

Biografi 

Khosrau 2. blev født omkring 570'erne, da han gentagne gange er beskrevet som en dreng eller meget ung mand i 590-591. Det giver ham næsten den samme alder som profeten Muhammed. Hans mor tilhørte til en af de største aristokratiske familier i Iran, Ispahbudhan familien fra Parthien. Hun havde to brødre som hed Vinduyih og Vistahm, som kom til at spille en stor rolle i Khosrau's tidlige liv.

Personlighed og talent 
Muhammad ibn Jarir al-Tabari beskriver ham som:
 Udmærker de fleste af de andre persiske konger i tapperhed, visdom og omtanke, og ingen matcher ham i militær magt og triumf, hamstring af skatte og gode formuer, dermed tilnavn Parviz, hvilket betyder sejrende.

Tronbestigelse 
Khosrau 2. blev hævet til tronen af Vistahm og Vinduyih, som var lederne af et palads kup, som afsatte, og dræbte Hormizd 4. Men på samme tid, marcherede Bahram Chobin med en stor hær mod Ktesifon. Magtesløs til at stoppe Bahram Chobins march mod Ktesifon, Khosrau og de to brødre var tvunget til at flygte til Aserbajdsjan, hvor de kunne samle tropper og få hjælp fra det Byzantinske Rige.

Vinduyih eskorteret Khosrau II til at søge bistand fra byzantinerne imens Vistahm forsøgte at samle en hær i det nordlige Iran. På deres vej, blev de overhælet af Bahrams tropper, men Vinduyih, lod sig blive fanget af hæren, for at sikre Khosraus flugt.

Khosrau 2. flygtede til Syrien, og derefter til Konstantinopel, hvor kejseren Maurikios (582-602) blev enig om at hjælpe Khosrau genvinde sin trone. Til gengæld at byzantinerne igen vil vinde suverænitet over Amida, Carrhae, Dara og Miyafariqin. Endvidere blev Persian forpligtet til at ophøre med at intervenere i affærerne i Iberia og Armenien, som effektivt afgav kontrol af Lazistan til byzantinerne.

Kilder 

Persere
Konger
Personfradrag

Personfradrag er et bundfradrag, der anvendes ved beregning af indkomstskat for personer. Såvel Danmark som lande som Tyskland, Nederlandene, Storbritannien og Østrig har personfradrag.

I Danmark optræder personfradraget ikke direkte på selvangivelsen, men skatteværdien af fradraget modregnes i de beregnede skatter. Alle, der er fyldt 18 år, har et personfradrag på 48.000 kr. (2018), mens unge under 18 år har et fradrag på 34.500 kr. Ægtefæller kan udnytte hinandens personfradrag, såfremt den anden part ikke selv udnytter det til fulde. 

I lighed med de fleste andre beløbsgrænser i skattesystemet indekseres personfradraget hvert år med satsreguleringen. Dermed følger udviklingen i personfradraget omtrent lønudviklingen på det danske arbejdsmarked.

Referencer

Fradrag
Madagaskar ved sommer-OL 2012

Madagaskar deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Mauretanien ved sommer-OL 2012

Mauretanien deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Marianne Christiansen

Marianne Christiansen (født 18. juni 1963 i Haslev) er en dansk sognepræst, der er nuværende biskop over Haderslev Stift. Hun blev indsat ved en bispevielse i Haderslev Domkirke 12. maj 2013.

Kirkelig karriere 
Marianne Christiansen er datter af biskop Henrik Christiansen og søster til Helle Christiansen, chef for Kirkens Korshær i Danmark.

Marianne Christiansen blev cand.phil. i musikvidenskab i 1989 og cand.theol. i 1992; begge grader fra Aarhus Universitet. Sammen med tidligere folketingsmedlem for Radikale Venstre Henrik Svane var hun fra 1986 til 1991 forstander på Musik og Teaterhøjskolen i Toftlund, og fra 1993 sognepræst ved Skørping-Fræer Pastorat. Hun blev i 1996 underviser ved Pastoralseminariet i Aarhus i salmekundskab og gudstjenestelære, men vendte allerede i 1997 tilbage til præstegerningen som provst i Hadsund Provsti. Fra 2004 til 2005 var Marianne Christiansen lektor ved Præsteuddannelsen med særligt fokus på efteruddannelse. I perioden 2005 til 2011 var hun sognepræst ved Thisted Sogn, og fra 2011 til 2013 ved Løgumkloster Sogn.

Marianne Christiansen er medforfatter til flere bøger om liturgi og hymnologi, ligesom hun har omfattende foredragsvirksomhed. Fra 2004 til 2007 var hun desuden formand for Folkekirkens Mission, og siden 2007 har hun været formand for Folkekirkens Ungdomskor.

Marianne Christiansen blev valgt til biskop med 691 stemmer mod Peter Hedegaards 460 stemmer. Marianne Christiansen er Danmarks fjerde kvindelige biskop. Hun har seks børn.

Kilder 
 Marianne Christiansens cv 

Biskopper over Haderslev Stift
Skolefolk fra Danmark
Personer fra Haslev
Danskere i 1900-tallet
Danskere i 2000-tallet
Personer i Kraks Blå Bog